stanford-oval/wikipedia huggingface dataset:
המשא ומתן בין ישראל לפלסטינים (2013–2014)
הערות שוליים

↑   ברק רביד, כל מה שרציתם לדעת על חידוש המשא ומתן בין ישראל לפלסטינים, באתר הארץ, 4 באוגוסט 2013
↑  צבי זינגר נקבעו שמות 26 האסירים הפלסטיניים שישוחררו בסבב הראשון
↑  גילי כהן וג'קי חורי, אלפים הפגינו מול כלא עופר במחאה נגד שחרור האסירים, באתר הארץ, 28 באוקטובר 2010
↑  חדשות nana10, הפעימה השלישית: 26 מחבלים פלסטינים שוחררו מהכלא, באתר nana10‏, 31 בדצמבר 2013
1 2  ישראל ביטלה את הפעימה הרביעית של שחרור המחבלים, ישראל היום, 3 באפריל 2014.
↑  יצחק בן חורין, סוף לשנים של נתק: המשא ומתן נפתח מחדש, באתר ynet, 30 ביולי 2013
↑  ברק רביד, מרטין אינדיק מונה לשליח ארה"ב למו"מ; אובמה: "צפויות החלטות קשות", באתר הארץ, 29 ביולי 2013
↑  אסף גבור, הפלסטינים ביטלו את סבב השיחות ביריחו, באתר nrg‏, 26 באוגוסט 2013
↑  אבו מאזן ונציגי הרשות הפלסטינית שלחו מכתב ל-500 חברות בדרישה להחרים את ישראל. כמו כן, בהשפעת הפלסטינים החליטה דרום אפריקה לנתק מגע עם הממשל הישראלי.
 דרום אפריקה: "מאבק הפלסטינים בישראל - מאבקנו", באתר וואלה, 2 בנובמבר 2013
↑  בן-דרור ימיני ואסף גבור, אבו מאזן הפתיע: "אנחנו לא תומכים בחרם על ישראל", באתר nrg‏, 19 בדצמבר 2013
↑  Uri Friedman, Martin Indyk Explains the Collapse of the Middle East Peace Process, The Atlantic, Jul. 3 2014
↑  אודי סגל, ‏הקבינט הכריע: המשא ומתן יושעה, סנקציות יוטלו על הרשות הפלסטינית, באתר ‏מאקו‏, 24 באפריל 2014
↑  בן-דרור ימיני, מסמכים חושפים: למה הפלסטינים פנו לאו"ם?, באתר nrg‏, 17 באפריל 2014
↑  דובר חמאס לשעבר: אבו מאזן משקר לארצות הברית, 9 ביוני 2014, nrg חדשות
↑  יוסי ביילין, לקחי הערוץ הבלתי נודע, באתר ישראל היום, 9 במרץ 2017
הספרים הנמכרים ביותר בכל הזמנים

הספרים הבודדים וסדרות ספרים הנמכרים ביותר עד כה ובכל שפה. "רב המכר" מתייחס למספר המשוער של עותקים שנמכרו מכל ספר, ולא למספר הספרים שהודפסו או בבעלותם הנוכחית. קומיקס וספרי לימוד אינם כלולים ברשימה זו. הספרים מפורטים לפי אומדן המכירות הגבוה ביותר כפי שדווח. רשימה זו אינה שלמה, מכיוון שישנם ספרים רבים חסרי נתוני מכירות מקיפים.
לפי British and Foreign Bible Society (חברת הביבליה הבריטית והזרה, תרגום חופשי), נכון לשנת 2021, הביבליה (הברית הישנה והברית החדשה) הוא הספר הנמכר ביותר בכל הזמנים עם הערכה שבין 5 ל-7 מיליארד עותקים נמכרו והופצו. הערכות מכירות של טקסטים דתיים מודפסים אחרים כוללים לפחות 800 מיליון עותקים לקוראן ו-190 מיליון עותקים לספר המורמון. בין טקסטים לא דתיים, ממשנתו של מאו דזה-דונג, הידוע גם בשם הספר האדום הקטן, יצרו מגוון רחב של נתוני מכירות והפצה - עם הערכות שנעות בין 800 מיליון למעל 6.5 מיליארד כרכים מודפסים. כל הספרים בעלי אופי דתי, אידאולוגי, פילוסופי או פוליטי הוצאו מהרשימות להלן.
לאחר שמכר יותר מ-500 מיליון עותקים ברחבי העולם, הארי פוטר מאת ג'יי קיי רולינג היא סדרת הספרים הנמכרת ביותר בהיסטוריה. הכרך הראשון בסדרה, הארי פוטר ואבן החכמים נמכר ביותר מ-120 מיליון עותקים, מה שהופך אותו לאחד הספרים הנמכרים ביותר בכל הזמנים. נכון ליוני 2017, הסדרה תורגמה ל-80 שפות, מה שמציב את הארי פוטר בין היצירות הספרותיות המתורגמות ביותר בהיסטוריה. ארבעת הספרים האחרונים בסדרה קבעו ברציפות שיאים בתור הספרים הנמכרים ביותר בכל הזמנים, כאשר הספר האחרון, הארי פוטר ואוצרות המוות, מכר כחמישה עשר מיליון עותקים ברחבי העולם תוך עשרים וארבע שעות מרגע יציאתו לאור. עם שנים עשר מיליון ספרים שהודפסו בהרצה הראשונה בארצות הברית, הוא גם מחזיק בשיא ההדפסה הראשונית הגבוהה ביותר עבור כל ספר בהיסטוריה.
רשימת ספרים בודדים הנמכרים ביותר > יותר מ-100 מיליון עותקים

| ספר | מחבר | שפת מקור | פורסם לראשונה | מכירות משוערות | ז'אנר |
| --- | --- | --- | --- | --- | --- |
| בין שתי ערים | צ'ארלס דיקנס | אנגלית | 1859 | 200 מיליון | ספרות היסטורית |
| ההוביט | ג'. ר. ר. טולקין | אנגלית | 1937 | 140.6 מיליון | פנטזיה |
| הארי פוטר ואבן החכמים | ג'יי קיי רולינג | אנגלית | 1997 | 120 מיליון | פנטזיה |
| הנסיך הקטן | אנטואן דה סנט-אכזופרי | צרפתית | 1943 | 100 מיליון | נובלה |
| חלום החדר האדום | קאו אקסוקין | סינית | 1764 | 100 מיליון | סאגה משפחתית |
| עשרה כושים קטנים | אגאתה כריסטי | אנגלית | 1939 | 100 מיליון | מסתורין |
רשימת סדרות הספרים הנמכרות ביותר > יותר מ-100 מיליון עותקים

| סדרת ספרים | מחבר | שפת מקור | פורסם לראשונה | מכירות משוערות |
| --- | --- | --- | --- | --- |
| הארי פוטר | ג'יי קיי רולינג | אנגלית | 1997 | 500 מיליון |
| צמרמורת | רוברט לורנס סטיין | אנגלית | 1992 | 350 מיליון |
| פרי מייסון (אנ') | ארל סטנלי גרדנר | אנגלית | 1933 | 300 מיליון |
| דובי ברנשטיין | סטאן וג'ן ברנשטיין | אנגלית | 1962 | 260 מיליון |
| בחר הרפתקה משלך (אנ') | מחברים שונים | אנגלית | 1979 | 250 מיליון |
| יומנו של חנון | ג'ף קיני | אנגלית | 2007 | 250 מיליון |
| Sweet Valley High (אנ') | פרנסין פסקל | אנגלית | 1983 | 250 מיליון |
| נדי | איניד בלייטון | אנגלית | 1949 | 200 מיליון |
| ננסי דרו | מחברים שונים | אנגלית | 1949 | 200 מיליון |
| סדרת הרכבות | וילברט וכריסטופר אודרי | אנגלית | 1945 | 200 מיליון |
| סנט אנטוני | פרדריק דארד | צרפתית | 1949 | 200 מיליון |
| רוברט לנגדון | דן בראון | אנגלית | 2000 | 200 מיליון |
| פרסי ג'קסון והאולימפיים | ריק ריירדן | אנגלית | 2005 | 180 מיליון |
| מועדון הבייביסיטר (אנ') | אן מרטין | אנגלית | 1986 | 172 מיליון |
| דמדומים | סטפני מאייר | אנגלית | 2005 | 160 מיליון |
| מלחמת הכוכבים (אנ') | מחברים שונים | אנגלית | 1977 | 160 מיליון |
| קריטר קטן | מרסר מאייר | אנגלית | 1975 | 150 מיליון |
| פיטר הארנב | ביאטריקס פוטר | אנגלית | 1902 | 150 מיליון |
| חמישים גוונים של אפור | אי. אל. ג'יימס | אנגלית | 2011 | 150 מיליון |
| ילדה אמריקאית (אנ') | מחברים שונים | אנגלית | 1986 | 140 מיליון |
| ג'רונימו סטילטון | אליזבת דאמי | אנגלית | 2000 | 140 מיליון |
| מרק עוף לנשמה (אנ') | ג'ק קנפילד ומארק ויקטור הנסן | אנגלית | 1977 | 130 מיליון |
| קליפורד הכלב האדום | נורמן ברידוול | אנגלית | 1963 | 130 מיליון |
| פרנק נריוול (אנ') | גילברט פאטן | אנגלית | 1896 | 125 מיליון |
| דירק פיט (אנ') | קלייב קאסלר | אנגלית | 1973 | 120 מיליון |
| מוסאשי מיאמוטו (אנ') | אייג'י יושיקאווה | יפנית | 1935 | 120 מיליון |
| דברי ימי נרניה | ק.ס. לואיס | אנגלית | 1950 | 120 מיליון |
| מר וגברת | רוג'ר ואדם הרגריבס | אנגלית | 1971 | 120 מיליון |
| טרילוגיית משחקי הרעב | סוזן קולינס | אנגלית | 2008 | 100 מיליון |
| ג'יימס בונד | איאן פלמינג | אנגלית | 1953 | 100 מיליון |
| מרטינה (אנ') | גילברט דלהאיי ומרסל מרלייה | צרפתית | 1954 | 100 מיליון |
| מילניום | סטיג לרסון ודייוויד לגרקרנץ | שוודית | 2005 | 100 מיליון |
הערות שוליים

↑  Best-selling book, Guinness World Records (באנגלית בריטית)
↑  Tad Walch, 12 things I learned about the church that I didn’t know before general conference, Deseret News, ‏4 באוקטובר 2020 (באנגלית)
↑  "Charles Dickens inscribed book offered for £275,000 sale". BBC News (באנגלית בריטית). 2014-08-19. נבדק ב-2022-01-24.
↑  Lord of the Rings Total Franchise Revenue – Statistic Brain, web.archive.org, ‏27 ביוני 2018
1 2  Michael Livingston Michael Livingston was a Metpro trainee from 2017-18 at the Los Angeles Times He previously worked as a crime reporter at the Herald in Rock Hill, S.C., the Danville Register, Bee in Virginia While at the Register, Bee, Burbank Public Library offering digital copies of first ‘Harry Potter’ novel to recognize the book’s 20th anniversary, Burbank Leader, ‏5 בספטמבר 2018 (באנגלית אמריקאית)
1 2 3  The 21 Best-selling Books of All Time, HowStuffWorks, ‏19 בדצמבר 2011 (באנגלית)
טחנת רוח

טחנת הרוח בפיטסטון - העתיקה בטחנות הרוח באיים הבריטיים
טחנת רוח היא מנוע הרותם את אנרגיית הרוח לטחינת דגנים לקמח. למנועים המונעים על ידי הרוח יש גם שימושים אחרים, כגון שאיבת מים ודישה. כיום משתמשים בטורבינת רוח, המנצלות גם הן את אנרגיית הרוח, להפקת חשמל.
סוגי טחנות רוח

העמוד (post mill) היא טחנה בה גוף הטחנה כולו מסתובב על בסיסו, ומכוון את הלהבים לכיוון הרוח. טחנת העמוד נחשבת לסוג טחנת הרוח העתיק ביותר באירופה, והשימוש בו באנגליה, למשל, החל כבר במאה ה-11 או ה-12. באנגליה עדיין פועלת טחנת עמוד שהוקמה ב-1665.
טחנת סינר (smock mill) היא טחנה בה גוף הטחנה קבוע, וגג הטחנה עם הלהבים מסתובב כמעין סינר של הגוף. הגוף לרוב משושה או מתומן.
טחנת מגדל (tower mill) היא טחנה הדומה לטחנת הסינר, עם גוף בנוי מלבנים או אבן. מתקנים שונים שמשו לכיוון הלהבים. ב-1745 המציא המהנדס אדמונד לי מערכת אוטומטית לכיוון הלהבים, בעזרת מערכת להבים קטנה בזווית ישרה ללהבים העיקריים.
היסטוריה > באירופה

באירופה, השתמשו בטחנות רוח החל מימי הביניים. אזורים מפורסמים שבהם השתמשו בטחנות רוח היו בהולנד וספרד. טחנות הרוח של ספרד ממלאות תפקיד נכבד בספרו של מיגל דה סרוונטס, דון קישוט.
וטחנות הרוח באירופה פרחו החל מהמאה ה-12 בעקבות מסעי הצלב. את טכנולוגיית טחנת הרוח הביאו הצלבנים לאירופה בעקבות ניסיונם בטחנות רוח במזרח התיכון.
מקורות פרסיים מראים שהיה שימוש בטחנות רוח כבר במאה הראשונה והשנייה לפני הספירה.
היסטוריה > בארצות הברית

בארצות הברית נעשה שימוש בטחנות רוח לצורך שאיבת מים בחוות ובתחנות הרכבת (מים שנועדו לקירור הרכבות) במערב התיכון.
ההתפתחות בשאיבת המים בארצות הברית הייתה הגורם העיקרי בהתפתחות החקלאות בצפון אמריקה, באזורים נרחבים בהם ללא טחנות רוח לשאיבת מים לא הייתה מתפתחת חקלאות בשל מחסור במקורות מים זמינים.
התפתחות זו תרמה גם להתפשטות פסי הרכבת בכל העולם, על ידי שאיבת מים בצורה קלה מבארות כדי לספק צרכים של רכבות קיטור. טחנות רוח עדיין משמשות לשאיבת מים במקומות רבים בהם חיבור לחשמל אינו אפשרי.
טורבינה בעלת הרבה להבים, סוג של טחנת רוח, הייתה נפוצה מאוד בארצות הברית בעבר. טורבינה זו ניצלה את הרוח החזקה לשם שאיבת מי תהום.
טורבינות רוח

עיקרון ניצול אנרגיית הרוח עליו בוססו טחנות הרוח משמש כיום לייצור חשמל. מתקנים הדומים לטחנות רוח, והקרויים טורבינת רוח, מפיקים אנרגיה חשמלית. טורבינות אלה, הממוקמות בדרך כלל על הרים גבוהים או באזורים שטוחים בהם יש הרבה רוח, מנצלות את אנרגיית הרוח להפקת חשמל. בישראל קיימות חוות טורבינות רוח בצפון רמת הגולן, ברמת סירין שבגליל התחתון ועל הגלבוע.
ראו גם

טחנת מים
טורבינת רוח
רוח
טחנת הרוח במשכנות שאננים
ציור של טחנות רוח בחורף
טחנות רוח ספרדיות בלה מנצ'ה
טחנת רוח בנורמנדי שבצרפת, בסמוך למון סן מישל.
טחנת רוח בסמוך לארמון סנסוסי.
ביאטריקס פוטר

| --- | --- |

ביאטריקס פוטר, מאי 1913
 לידה:  28 ביולי 1866 דרום קנזינגטון, הממלכה המאוחדת של בריטניה הגדולה ואירלנד 
 פטירה:  22 בדצמבר 1943 (בגיל 77) Near Sawrey, הממלכה המאוחדת 
 שם לידה:  Helen Beatrix Potter 
 מדינה:  הממלכה המאוחדת 
 מקום מגורים:  אנגליה 
 מקום לימודים:  משילות 
 שפות היצירה:  אנגלית 
 סוגה:  מעשייה 
 יצירות בולטות:  The Tale of Peter Rabbit, The Tale of Timmy Tiptoes, The Tale of Mr. Tod, The Tale of Mrs. Tittlemouse, The Tale of Ginger and Pickles, The Tale of The Flopsy Bunnies, The Tale of Pigling Bland, The Tale of Johnny Town-Mouse, The Tale of Kitty-in-Boots, Appley Dapply's Nursery Rhymes, The Tale of Little Pig Robinson, Cecily Parsley's Nursery Rhymes, The Fairy Caravan, The Tale of Samuel Whiskers or The Roly-Poly Pudding, The Tale of Tom Kitten, The Tale of Benjamin Bunny, The Tale of Two Bad Mice, The Tailor of Gloucester, The Tale of Squirrel Nutkin, The Tale of Jemima Puddle-Duck, The Tale of Mrs. Tiggy-Winkle, The Tale of Mr. Jeremy Fisher, The Tale of the Pie and the Patty-Pan, The Story of Miss Moppet, The Story of a Fierce Bad Rabbit, The Sly Old Cat 
 תקופת הפעילות:  1886–1942 (כ־56 שנים) 
 הושפעה מ:  רנדולף קולדקט 
 בן או בת זוג:  ויליאם היליס (15 באוקטובר 1913–?)   נורמן וורן 
 peterrabbit.com
 חתימה:   
 
בנג'מין ארנבון, איור של פוטר מתוך ספרה "הסיפור על בנג'מין ארנבון" (1904)
ביאטריקס פוטר (באנגלית: Beatrix Potter; ‏28 ביולי 1866 – 27 בדצמבר 1943) הייתה סופרת ומאיירת אנגלייה הידועה בשל ספרי הילדים שלה על חיות ובראשם פיטר הארנב.
ביוגרפיה

ביאטריקס פוטר נולדה למשפחה מהמעמד הגבוה באנגלייה וחונכה על ידי מורה פרטית ללא מגע עם ילדים אחרים. היו לה מספר חיות מחמד והיא חבבה את הטבע. בתחילת המאה ה-20 היא פרסמה סדרה של ספרי ילדים על חיות. היא התארסה בחשאי עם המו"ל שלה, נורמן וורן, אולם זה נפטר עוד לפני שהספיקו להתחתן.
הצלחת סדרת הספרים לילדים הקנתה לה ממון. לאחר פטירתו של וורן, הודות להכנסות אלה, רכשה לעצמה אחוזה באזור האגמים של קאמבריה ועברה להשתקע שם. היא גידלה כבשים, המשיכה לכתוב ספרים ומספר שנים אחר-כך, ב-1913, נישאה לעורך דין תושב האזור. עם מותה היא הורישה את האחוזה שלה לקרן לשימור האזור, כדי להגן עליו מפני פיתוח נדל"ני.
ב-1936, שנה לפני הקרנתו לראשונה של "שלגיה ושבעת הגמדים", סרט ההנפשה הראשון שלו באורך מלא, ביקש וולט דיסני לקבל את הזכויות להפקת סרט המגולל את סיפורו של פיטר הארנב. הוא לא קיבל את הסכמתה של ביאטריקס פוטר לכך.
ב-1990 יצא לאור באנגליה ספר שבו תורגמו חלק מציוריה לרקמה וסריגה בידי הרוקמת והמעצבת פט מאנציני, שגם הוסיפה דוגמאות שמאפשרות לכל אחת ליצור את הכריות, הצעיף או כיסויי המיטה על פי הציורים של ביאטריקס.
בשנת 2006 יצא לאקרנים הסרט "מיס פוטר", ביוגרפיה בכיכובה של רנה זלווגר.
בשנת 2012 החלה הקרנתה של סדרת הטלוויזיה המצוירת "הרפתקאות פיטר הארנב", בערוץ ניקלודיאון. בישראל, הסדרה משודרת בערוץ הופ! החל משנת 2014.
בפברואר 2018 יצא לאקרנים סרט הקולנוע "פיטר ראביט", המבוסס על ספרי פיטר הארנב, והופק על ידי אולפני קולומביה. הסרט שילב אנימציה עם שחקנים ואת קולו של פיטר הארנב דיבב ג'יימס קורדן. את האנימציה יצרה חברת "Animal Logic" האוסטרלית.
ביוגרפיה > עבודה מדעית

פוטר חונכה בביתה והתעניינה בכל תחומי המדע, מלבד אסטרונומיה. לבה היה נתון במיוחד לבוטניקה. בעשור האחרון של המאה ה-19 התרכזה במיקולוגיה (חקר הפטריות). היא החלה בציור פטריות עקב יופיין, אך אחרי פגישתה עם המיקולוג צ'ארלס מקינטוש, גברה התעניינותה בדרך התרבותן של הפטריות והיא ביצעה איורים מיקרוסקופיים רבים של נבגים. היא פיתחה תאוריה בדבר נביטת נבגים, אך זכתה בעיקר להתעלמות, עקב מינה וגילה הצעיר.
ספריה לילדים

הסיפור על פיטר הארנב (1902. תרגום: יהושע טן-פי, 1960; אברהם יבין, 1999) – סיפור על ארנבון שהמרה את פי אמו ופלש לגן-ירק ועל כן נפל למשכב.
החייט מגלוסטר (1903) – קורות חייט עני וחתולו
קורות נאטקין הסנאי (1903)
הסיפור על בנג'מין ארנבון (1904. תרגום: אברהם יבין, 1999)
מעשה בשני עכברים רעים (1904)
הפשטידה והמחבת (1905)
המעשה במרת טיגי-וינקל (1905. תרגום: אברהם יבין בשם המעשה במרת בוקי-סריקי, 2000) – סיפור על קיפודה הכובסת ומעמלנת למחייתה
הסיפור על מר ג'רמי הדייג (1906. תרגום: אברהם יבין, 2000) – סיפורו של צפרדע-דייג המזמין את חבריו לארוחה
מעשה בארנב רע ונורא (1906)
הסיפור על טום החתלתול (1907)
הסיפור על ימימה ברווזת-השלוליות (1908. תרגום: אברהם יבין, 2000) – קורותיה של ברווזה המחפשת אחר מקום בטוח להטלת ביציה
המעשה בארנבוני פלופסי (1909) – קורות הארנבונים של פלופסי השוקעים בשינה עמוקה לאחר אכילה מרובה של חסה
זנגביל וכבושים (1909)
המעשה במרת עכברונית (1910)
ספר הצביעה של פיטר ארנבון (1911)
הסיפור על טימי-בהונות (1911) – הרפתקאות סנאי הצובר אגוזים לחורף
המעשה במר טוד (1912)
הסיפור על החזרזיר בלנד (1913)
ספר הצביעה של טום החתלתול (1917)
חרוזי אפלי-דפלי (1917)
קורות ג'וני עכבר-העיר (1918) – גרסה מודרנית לסיפור "עכבר העיר ועכבר הכפר"
חרוזי ססיליה-פטרוזיליה (1922)
ספר הצביעה של ימימה ברווזת-השלוליות (1925)
לוח שנת 1929 של פיטר ארנבון (1928)
קרון הפיות (1929) – סיפור על הרפתקאות קרקס נודד
הסיפור על רובינזון החזיר הקטן (1930)
האחות אן (1932) – גרסה מודרנית לסיפור "כחול-הזקן"
ניע-אצל-קיר (1944) – פגישה בין אשת-כפר וינשוף
מעשה ביונה נאמנה (1955) – עכבר מציל יונה שנלכדה בארובה וזוכה לגמול מצד היונה
הערות שוליים

↑  Pat Menchini, The Beatrix Potter Needlepoint Book, 1990, London: F.Warne, 1990, עמ' 9-125, ISBN 0723236631. (באנגלית)
| --- | --- |
בקרת זהויות :  NLI: 987007279856605171  PLWABN: 9810702715705606  BIBSYS: 90096264  BNE: XX1075624  BnF: cb11920413q (data)  CANTIC: a11013382  CiNii: DA00892559  DSI: 1056  GND: 118882570  ISNI: 0000 0001 2134 8055  LCCN: n80017651  LNB: 000079312  MusicBrainz: d5d2b92e-d31a-4a13-bf60-02b0cfa5b1dc  NDL: 00453192  NKC: jn20010309618  NLA: 35430037  NLG: 194339  NLK: KAC199622027  NSK: 000014046  NTA: 069366829  RERO: 02-A003707578  RKD: 64513  SELIBR: 233668  SNAC: w6wd4b4g  SUDOC: 02708048X  Trove: 949947  ULAN: 500011250  VIAF: 59088051   WorldCat (עם VIAF): 59088051
פרקליט המדינה של ארצות הברית

| --- | --- |

 איוש נוכחי:  שרה מ. האריס (אנ') (בפועל)
 תאריך כניסה לתפקיד:  20 בינואר 2025
 תחום שיפוט:  ארצות הברית 
 ייסוד המשרה:  אוקטובר 1870
 איוש ראשון:  בנג'מין בריסטו
 www.usdoj.gov/osg/
 
הארגון של משרד פרקליט המדינה.
פרקליט המדינה של ארצות הברית (באנגלית:  United States Solicitor General ובקיצור USSG) הוא בעל התפקיד הרביעי בחשיבותו במחלקת המשפטים של ארצות הברית, (שווה בדירוג עם המשנה לתובע הכללי). פרקליט המדינה קובע את העמדה המשפטית שארצות הברית תנקוט בבית המשפט העליון. בנוסף לפיקוח ולניהול תיקים שבהם הממשלה צד, משרד הפרקליטות גם מגיש תזכירי (brief) "אמיקוס קוריא" במקרים בהם יש לממשל הפדרלי עניין משמעותי בסוגיה המשפטית. פרקליטות המדינה מייצגת את הממשלה כמעט בכל מקרה שבו ארצות הברית היא צד, וגם ברוב המקרים שבהם הממשלה הגישה תזכיר אמיקוס קוריא. משרד פרקליט המדינה בוחן תיקים בהם בתי המשפט הפדרליים לערעורים פסקו נגד ארצות הברית וקובע האם הממשלה תערער לבית המשפט העליון.
הרכב משרד הפרקליט הכללי

פרקליט המדינה נעזר בארבעה משנים לפרקליט ושבעה-עשר עוזרי הפרקליט. שלושה מהמשנים לפרקליט הם במשרה קבועה במשרד המשפטים. המשנה הנותר, ידוע כ"משנה הראשי", ומכונה לפעמים "המשנה הפוליטי", הוא מתפטר בדרך כלל עם כניסת ממשל חדש, זאת בדומה לפרקליט המדינה עצמו.
חשיבות

פרקליט המדינה, שמשרדיו ממוקמים בבניין בית המשפט העליון וגם במטה מחלקת המשפטים, מכונה "השופט העשירי" כתוצאה מהקשר ההדוק בין השופטים לבין פרקליט המדינה (וצוות פקידי בית המשפט וצוות הפרקליטות). משרד פרקליט המדינה טוען בדרך כלל עשרות פעמים במהלך המושב השנתי של בית המשפט, וכך הוא הטוען התדיר ביותר בפני בית המשפט. כתוצאה מכך, פרקליט המדינה נוטה להיות נינוח במהלך הדיונים, בעוד שהטוענים האחרים יהיו לחוצים. כמו כן, כאשר משרדו של פרקליט המדינה תומך בבקשת ערעור לבית המשפט העליון, הבקשה לערעור מתקבלת לעיתים תכופות. תופעה ראויה לציון בהתחשב בכך שבכל מושב מתקבלות רק 75–125 מתוך למעלה מ -7,500 בקשות שהוגשו.
מלבד השופטים עצמם, פרקליט המדינה הוא בין המשפיעים הידעניים ביותר בין המשפטנים העוסקים בהתדיינות המשפטית של בית המשפט העליון. חמישה מפרקליטי המדינה התמנו מאוחר יותר כשופטים בבית המשפט העליון: ויליאם הווארד טאפט (ששימש כנשיא ה -27 של ארצות הברית לפני שהפך לנשיא בית המשפט העליון), סטנלי פורמן ריד, רוברט ה. ג'קסון, ת'ורגוד מרשל ואלנה קגן. גם כמה מבעלי התפקידים הזוטרים יותר בלשכת פרקליט המדינה, התמנו מאוחר יותר לבית המשפט העליון. לדוגמה, נשיא בית המשפט העליון ג'ון רוברטס הבן, היה המשנה הראשי לפרקליט, השופט העליון סמואל אליטו היה עוזר הפרקליט. רוברט בורק היה פרקליט המדינה היחיד (אמנם לא פרקליט מכהן) שמונה למועמד לעליון ומועמדותו לא אושרה. עם זאת, מעולם לא נדחה מינוי לבית המשפם העליון של פרקליט מדינה מכהן. שמונה פרקליטי מדינה נוספים שירתו בבתי המשפט לערעורים של ארצות הברית.
בתוך מחלקת המשפטים, יש לפרקליט המדינה השפעה משמעותית על כל הערעורים המובאים על ידי המחלקה. פרקליט המדינה הוא בעל המשרה היחיד המחויב באופן סטטוטורי להיות "מלומד במשפט". בכל פעם שמחלקת המשפטים זוכה במשפט והצד המפסיד מערער, המחלקה הרלוונטית של משרד המשפטים מייצגת את המחלקה בדיונים. עם זאת, כאשר משרד המשפטים הוא הצד המפסיד במשפט, ניתן להגיש ערעור רק באישור פרקליט המדינה. לדוגמה, אם מחלקת הנזיקין תפסיד במשפט בבית משפט פדרלי מחוזי, לא ניתן לערער על פסק דין זה ללא אישורו של פרקליט המדינה.
הליך "הקריאה להשקפותיו של פרקליט המדינה"

כאשר בית המשפט שוקל האם להוציא צו עיון מחדש בתיק שהממשל הפדרלי אינו צד בו, יבקש בית המשפט לפעמים מפרקליטות המדינה לשקול, בהליך המכונה "קריאה להשקפותיו של פרקליט המדינה" (באנגלית Call for the Views of the Solicitor General - CVSG). בתגובה לקריאה זו יגיש פרקליט המדינה תזכיר (brief) בו יביע דעתו בשאלה אם ראוי להוציא צו עיון מחדש, ובדרך כלל גם יביע את דעתו בשאלה מי מהצדדים צודק.
אף על פי ש"הקריאה להשקפותיו" היא רק בקשה, הרי שמשרד פרקליט המדינה מתייחס אליו כצו. פיליפ אלמן, ששימש כמשנה לפרקליט המדינה, והתפרסם ככותב התזכיר בתיק בראון נגד מועצת החינוך כתב באותו תזכיר: "כאשר בית המשפט העליון מזמין אותך, זה כמו צו מלכותי. פשוט אי אפשר לסרב".
"קריאה להשקפותיו של הפרקליט" תוצא על ידי בית המשפט כאשר השופטים סבורים כי העתירה חשובה ושוקלים לאשרה. ובכל זאת הם מעוניינים בחוות דעת משפטית נוספת. דוגמאות כוללות תיקים בהם יש אינטרס פדרלי; תיקים שבהם אין תקדימים מבוססים; תיקים מורכבים או כאלה שישפיעו על נושאים אחרים.
ה"קריאה להשקפות הפרקליט" לא מציינת מועד להגשה. הפרקליטות נוהגת להגיש את התזכירים בשלושה מועדים. בסוף מאי כך שבית המשפט יוכל לדון בהן לפני תום המושב השנתי שלו, החל בדרך כלל בסוף יוני או תחילת יולי; באוגוסט, לעתירות שבית המשפט ידון בהם עם תחילת המושב השנתי הבא בתחילת אוקטובר; בדצמבר, לעתירות שבית המשפט ידון בהמשך המושב.
מסורות

מספר מסורות התפתחו מאז הוקם משרד התובע הכללי בשנת 1870.
אחת המסורות, שהיא אולי ייחודית לארצות הברית, היא נוהג של "הודאה בטעות". אם פרקליט המדינה לא מסכים עם פסק דין שהתקבל בבית משפט תחתון, אפילו שזה היה לטובת הממשלה, הוא רשאי ל"הודות בטעות". במקרה כזה בית המשפט העליון יבטל את פסק הדין ויחזיר את התיק לדיון מחודש בבית המשפט התחתון.
הערות שוליים

↑  מידע על סדרי העבודה של בית המשפט באתר של בית המשפט (אנגלית)(הקישור אינו פעיל, 20.06.2018)
אדל הטה אריקסן

| --- | --- |

 לידה:  17 באוקטובר 1921 קאוטוקיינו, נורווגיה 
 פטירה:  13 באוגוסט 2023  (בגיל 101) 
 שם לידה:  Lemet Edel 
 מדינה:  נורווגיה 
 פרסים והוקרה:  Saami Council's Honorary Award (1990)  אביר דרגה ראשונה במסדר אולב הקדוש 
 
אדל הטה אריקסן (אדל בריט כריסטין קלמטסדאטר הטה אריקסן, 17 באוקטובר 1921 - 13 באוגוסט 2023) הייתה מחנכת סאמית, סופרת והמנהלת הראשונה של המועצה לחינוך סאמי.
חיים והשכלה

הטה אריקסן נולדה בקאוטוקיינו לקלמט קלמטסן הטה (1883–1955) ולמיילדת בריט קארן אולסדאטר אקרה (1890–1947).
בבית הספר היסודי בו למדה ההורים והתלמידים כאחד לא ראו בבית הספר תועלת והוא נתפס כהפרעה ללימוד עבודה אמיתית אותה נדרשו לבצע, כגון רעיית איילים, עבודה חקלאית או דיג. גם העובדה שרוב הילדים לא ידעו נורווגית תרמה לסלידה מבית הספר. הטה אריקסן עצמה ידעה לדבר מילדותה גם נורווגית וגם סאמית צפונית, לא היו לה קשיי שפה בלימודים. בגיל 12 היא החליטה שהיא רוצה להיות מורה.
בנעוריה עברה מקאוטוקיינו מזרחה לואדסה (אנ'), שם למדה בחטיבת ביניים. היא הגיעה עם ידע בנורווגית, אך היו לה טעויות בכתיבה ולראשונה היא נתקלה ביחס מפלה ובזלזול ביכולותיה מצד התלמידים והממסד כאחד. כאשר אחד המורים הציק לה בנושא, הדגיש את שגיאותיה וטען ש"הדבר לא מפתיע מאחר שהיא פינית", כבר שקלה לוותר, אך לבסוף החליטה לא לתת לאותו מורה להשפיע עליה. בבחינה ב-1939 כבר הפגינה יכולת גבוהה בנורווגית, אך החוויה השלילית הראשונית יצרה אצלה מוטיבציה לפעילות למען הסאמים. המוטיבציה הזו הניעה אותה בהמשך חייה.
בהמשך למדה בבית ספר למורים בנסנה ובטרומסה, שם קיבלה את תעודת ההוראה ב-1949, ורכשה השכלה בעיצוב ובשפה סאמית.
קריירה > חינוך

הטה אריקסן החלה את דרכה כמורה בבית הספר היסודי בקאוטוקיינו ב-1949. היא הייתה חברה בהנהלת בית הספר בקאוטוקיינו במשך 30 שנה, מ-1949 עד 1979, ומתוכן שימשה מנהלת בית הספר היסודי בקאוטוקיינו מ-1969 עד 1976. בית הספר היווה כר פורה להפצת הידע והתובנות המקצועיות שצברה, וליישום תפיסתה לגבי הנגשת החינוך לסאמים. ב-1971 עד 1975, בנוסף לניהול בית הספר, שימשה חברת המועצה המחוזית לבתי הספר של פינמרק, וב-1973–1976 גם שימשה במועצת המחקר לבתי הספר.
קריירה > פוליטיקה

בשנות ה-50 שימשה פעמיים חברת המועצה העירונית של קאוטוקיינו.
בשנים 1953–1956 הייתה חברה במועצת הסאמי הנורדית עם הקמתה, ושימשה כוח מניע בהקמתה.
ב-1963 הייתה בין החברים המייסדים של העמותה הסאמית של קאוטוקיינו (נו'), שם זכתה לחברות כבוד 35 שנים מאוחר יותר ב-1998.
במקביל לניהול בית הספר שימשה הטה אריקסן חברת הנהלה באגודה הלאומית הנורווגית של הסאמים מ-1974 עד 1977, ובאותן שנים גם שימשה פעם שנייה נציגה במועצת הסאמי.
ב-1998–2001 הייתה חברה בוועדת הערכים (נו') שהקימה ממשלת נורווגיה לחיזוק המעורבות הקהילתית של האזרחים.
שימשה בעמותה ההיסטורית של קאוטוקיינו ובאגודת הגמלאים של פינמרק.
עיטורים ופרסים

הטה אריקסן זכתה בפרסים בתחום התרבות מטעם עיריית קאוטוקיינו ומטעם המועצה הסאמית הנורווגית, וב-1988 קיבלה תואר אבירות דרגה ראשונה במסדר אולף הקדוש.
ב-1990 קיבלה תואר סטודנט לשם כבוד של האוניברסיטה הסאמית.
ספרים

Låkkangirj'ji sámi-ja dárogillii - "ספר קריאה סאמי נורווגי" (2 כרכים 1965/1970)
Muitalusat ja dáhpáhusat Guovdageainnus - "סיפורים ואירועים מקאוטוקיינו" (4 כרכים 1991–1997)
חיים אישיים

ב-29.12.1949 נישאה לנהג האוטובוס האגבארט אנדור אריקסן (14.8.1915–16.3.1993).
בשנת 2021 חגגה את יום הולדתה ה־100.
הערות שוליים

↑  "Edel Hætta Eriksen er død". NRK.no. 2023-08-14. נבדק ב-2023-09-13.
1 2 3 4  Berg-Nordlie, Mikkel. "Edel Hætta Eriksen". Store norske leksikon. נבדק ב-2023-08-13.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27  "Edel Hætta Eriksen: Skolearbeid". נבדק ב-2023-08-27.
1 2 3 4 5 6 7 8 9 10 11 12 13  Hirsti, Reidar. "Edel Hætta Eriksen".  In Helle, Knut (ed.). Norsk biografisk leksikon (בנורווגית). Oslo: Kunnskapsforlaget. נבדק ב-15 בפברואר 2017. {{cite encyclopedia}}:  (עזרה)
↑  "Samfunnsbyggeren Edel fyller 100 år". Altaposten. 17 באוקטובר 2021. {{cite web}}:  (עזרה)
| --- | --- |
בקרת זהויות :  BIBSYS: 90411112  GND: 1299587909  ISNI: 0000 0000 5265 770X  LCCN: nb2022004798  SELIBR: 228158  VIAF: 22118213   WorldCat (עם VIAF): 22118213